CELEX: 32011R0087
Language: sk
Date: 2011-02-02 00:00:00
Title: Nariadenie Komisie (EÚ) č. 87/2011 z  2. februára 2011 , ktorým sa ustanovuje referenčné laboratórium EÚ pre zdravie včiel, stanovujú ďalšie povinnosti a úlohy tohto laboratória a mení a dopĺňa príloha VII k nariadeniu Európskeho parlamentu a Rady (ES) č. 882/2004

3.2.2011   
            
            
               SK
            
            
               Úradný vestník Európskej únie
            
            
               L 29/1
            
         NARIADENIE KOMISIE (EÚ) č. 87/2011
   z 2. februára 2011,
   ktorým sa ustanovuje referenčné laboratórium EÚ pre zdravie včiel, stanovujú ďalšie povinnosti a úlohy tohto laboratória a mení a dopĺňa príloha VII k nariadeniu Európskeho parlamentu a Rady (ES) č. 882/2004
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 32 ods. 5 a 6,
   keďže:
   
               (1)
            
            
               V nariadení (ES) č. 882/2004 sa stanovujú všeobecné úlohy, povinnosti a požiadavky pre referenčné laboratóriá EÚ pre potraviny a krmivá a pre zdravie zvierat. Referenčné laboratóriá EÚ pre zdravie zvierat a živé zvieratá sú uvedené v časti II prílohy VII k uvedenému nariadeniu.
            
         
               (2)
            
            
               Po ukončení výberového konania by vybrané laboratórium Agence Nationale de Sécurité Sanitaire de l’alimentation, de l’environnement et du travail (ANSES) so svojím výskumným laboratóriom pre choroby včiel v Sophia Antipolis (Francúzsko) malo byť určené ako referenčné laboratórium EÚ v oblasti zdravia včiel na obdobie piatich rokov od 1. apríla 2011.
            
         
               (3)
            
            
               Okrem všeobecných úloh a povinností stanovených v článku 32 ods. 2 nariadenia (ES) č. 882/2004 je v záujme zabezpečenia lepšej koordinácie potrebné vykonávať na úrovni Únie určité špecifické povinnosti a úlohy súvisiace s vlastnosťami pôvodcov, ktorí môžu mať vplyv na zdravie včiel. Preto by sa v tomto nariadení mali stanoviť tieto ďalšie špecifické povinnosti a úlohy referenčného laboratória EÚ v oblasti zdravia včiel.
            
         
               (4)
            
            
               Časť II prílohy VII k nariadeniu (ES) č. 882/2004 by sa preto mala zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Agence nationale de sécurité sanitaire de l’alimentation, de l’environnement et du travail (ANSES) so svojím výskumným laboratóriom pre choroby včiel v Sophia Antipolis (Francúzsko) sa týmto ustanovuje za referenčné laboratórium EÚ v oblasti zdravia včiel od 1. apríla 2011 do 31. marca 2016.
   Určité povinnosti a úlohy tohto laboratória sú stanovené v prílohe k tomuto nariadeniu.
   Článok 2
   V časti II prílohy VII k nariadeniu (ES) č. 882/2004 sa vkladá tento bod 18:
   
      
                  „18.
               
               
                  Referenčné laboratórium EÚ pre zdravie včiel
                  
                              Agence Nationale de Sécurité Sanitaire de l’alimentation, de l’environnement et du travail
                           
                        
                              Sophia-Antipolis Laboratory
                           
                        
                              Les Templiers
                           
                        
                              105 route des Chappes
                           
                        
                              BP 111
                           
                        
                              06902 Sophia-Antipolis
                           
                        
                              Francúzsko.“
                           
                        
            
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. februára 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 165, 30.4.2004, s. 1.
   
      PRÍLOHA
      
         Určité povinnosti a úlohy referenčného laboratória EÚ pre zdravie včiel
      
      Okrem všeobecných úloh a povinností referenčných laboratórií EÚ v sektore zdravia zvierat stanovených v článku 32 ods. 2 nariadenia (ES) č. 882/2004 vykonáva referenčné laboratórium EÚ pre zdravie včiel tieto povinnosti a úlohy:
      
                  1.
               
               
                  Po konzultácii s Komisiou koordinuje metódy používané v členských štátoch na diagnostikovanie príslušných chorôb včiel, v prípade potreby predovšetkým tým, že:
                  
                              a)
                           
                           
                              s cieľom uľahčiť diagnostické služby v Únii vykonáva typizáciu a uchovávanie kmeňov patogénnych pôvodcov a prípadne ich na tento účel poskytuje;
                           
                        
                              b)
                           
                           
                              ak je to relevantné a nevyhnutné, vykonáva typizáciu a charakterizáciu antigénov a genómu patogénnych pôvodcov napríklad na účely epizootického sledovania alebo overenia diagnózy;
                           
                        
                              c)
                           
                           
                              národným referenčným laboratóriám dodáva štandardné séra a iné referenčné činidlá na účely štandardizácie skúšok a činidiel používaných v každom členskom štáte v prípade, že sa vyžadujú sérologické skúšky;
                           
                        
                              d)
                           
                           
                              organizuje pravidelné komparatívne testy diagnostických postupov na úrovni Únie s národnými referenčnými laboratóriami na účely poskytovania informácií o používaných diagnostických metódach a o výsledkoch testov vykonávaných v Únii;
                           
                        
                              e)
                           
                           
                              uchováva odborné poznatky o roztočoch rodu Tropilaelaps a malom úľovom chrobákovi (Aethina tumida) a iných relevantných patogénnych pôvodcoch, aby bolo možné vykonávať rýchlu diferenciálnu diagnostiku;
                           
                        
                              f)
                           
                           
                              určuje identitu patogénnych pôvodcov, v prípade potreby v úzkej spolupráci s regionálnymi referenčnými laboratóriami ustanovenými Svetovou organizáciou pre zdravie zvierat (OIE);
                           
                        
                              g)
                           
                           
                              vytvára a uchováva aktuálnu zbierku patogénnych pôvodcov a ich kmeňov a aktuálnu zbierku špecifických sér a iných činidiel proti patogénom chorôb včiel, ak sú k dispozícii;
                           
                        
                              h)
                           
                           
                              je poverené vykonaním súpisu techník používaných v súčasnosti v jednotlivých laboratóriách;
                           
                        
                              i)
                           
                           
                              navrhuje štandardizované testy a testovacie postupy alebo referenčné činidlá na účely internej kontroly kvality;
                           
                        
                              j)
                           
                           
                              radí Komisii v súvislosti s vedeckými aspektmi týkajúcimi sa zdravia včiel.
                           
                        
            
                  2.
               
               
                  Referenčné laboratórium EÚ:
                  
                              a)
                           
                           
                              poskytuje aktívnu pomoc pri diagnostike v prípade výskytu ohniska príslušnej choroby v členských štátoch tým, že prijíma izoláty patogénnych pôvodcov na účely potvrdzujúcej diagnózy, charakterizácie a epizootických štúdií, a bezodkladne oznamuje výsledky všetkých preskúmaní Komisii, členským štátom a príslušným národným referenčným laboratóriám;
                           
                        
                              b)
                           
                           
                              podporuje vzdelávanie a doškoľovanie odborníkov v laboratórnej diagnostike s cieľom harmonizovať diagnostické metódy v Únii;
                           
                        
                              c)
                           
                           
                              organizuje semináre pre národné referenčné laboratóriá, ako je stanovené v pracovnom programe, vrátane školení pre odborníkov z členských štátov a prípadne aj z tretích krajín o nových analytických metódach;
                           
                        
                              d)
                           
                           
                              poskytuje technickú podporu Komisii a na jej žiadosť sa zúčastňuje na medzinárodných fórach týkajúcich sa najmä štandardizácie analytických diagnostických metód a ich uplatňovania;
                           
                        
                              e)
                           
                           
                              vyvíja monitorovacie činnosti a pokiaľ možno koordinuje činnosti zamerané na zlepšenie zdravotnej situácie včiel v Únii, a to najmä tým, že:
                              
                                          i)
                                       
                                       
                                          vykonáva skúšky na potvrdenie testov alebo pri vykonávaní týchto skúšok spolupracuje s národnými referenčnými laboratóriami;
                                       
                                    
                                          ii)
                                       
                                       
                                          poskytuje Komisii vedeckú a technickú podporu a zhromažďuje informácie a správy súvisiace s činnosťou referenčného laboratória EÚ;
                                       
                                    
                                          iii)
                                       
                                       
                                          organizuje a koordinuje prieskum o syndróme kolapsu včelstiev v Únii, pokiaľ ide o stanovenie základného meradla pre „bežný“ sezónny úhyn včiel;
                                       
                                    
                        
                              f)
                           
                           
                              spolupracuje s príslušnými laboratóriami v tretích krajinách, v ktorých sú rozšírené uvedené choroby, pokiaľ ide o metódy diagnostiky chorôb včiel;
                           
                        
                              g)
                           
                           
                              spolupracuje s príslušnými regionálnymi laboratóriami určenými OIE, pokiaľ ide o exotické choroby [roztoče rodu Tropilaelaps a malý úľový chrobák (Aethina tumida) a akékoľvek iné choroby považované v Únii za exotické];
                           
                        
                              h)
                           
                           
                              zhromažďuje informácie o exotických a endemických chorobách alebo škodcoch, ktorí by sa mohli objaviť a prejaviť v Únii, vrátane syndrómu kolapsu včelstiev a tieto informácie postupuje Komisii a príslušným národným referenčným laboratóriám.
                           
                        
            
                  3.
               
               
                  Referenčné laboratórium EÚ taktiež:
                  
                              a)
                           
                           
                              po konzultácii s Komisiou vykonáva experimenty a pokusy v teréne zamerané na lepšie zvládanie určitých chorôb včiel;
                           
                        
                              b)
                           
                           
                              na každoročnom zasadaní národných referenčných laboratórií preskúmava príslušné požiadavky na vykonávanie testov stanovené v Kódexe zdravia suchozemských zvierat a v Príručke diagnostických testov a vakcín pre suchozemské zvieratá, ktoré vydala Svetová organizácia pre zdravie zvierat (OIE);
                           
                        
                              c)
                           
                           
                              pomáha Komisii pri preskúmavaní odporúčaní OIE v Kódexe zdravia suchozemských zvierat a v Príručke diagnostických testov a vakcín pre suchozemské zvieratá.